คนเราเกิดมาทำไม ?
๑
ทำพระนิพพานให้แจ้ง
ที่ระลึกวาระวันมาฆบูชา
ครบรอบ ๔๗ ปี วัดพระธรรมกาย
วันเสาร์ที่ ๑๑ กุมภาพันธ์ พ.ศ. ๒๕๖๐


คำนำ

ชีวิตการเกิดมาเป็นมนุษย์นั้นมีคุณค่าและ
มีความหมาย กว่าที่ใครสักคนหนึ่งจะสั่งสมบุญบารมีมา
จนเกิดปัญญามองเห็นความจริงของโลกและชีวิตใน
วัฏสงสารได้ ไม่ใช่เรื่องง่าย
การได้พบพระพุทธศาสนาเป็นบุญลาภอันประเสริฐ
พระเดชพระคุณพระเทพญาณมหามุนี (หลวงพ่อ
ธัมมชโย) ได้ตอกย้ำพร่ำสอนให้พวกเราได้เห็นคุณค่า
ของชีวิต เมตตาถ่ายทอดความรู้ธรรมะและการ
ปฏิบัติธรรมอย่างสม่ำเสมอตลอดมา จนพวกเรา
ซาบซึ้งถึงความหมายของชีวิตว่า “เราเกิดมาเพื่อ
ทำพระนิพพานให้แจ้ง แสวงบุญ สร้างบารมี”
ในวาระครบรอบ ๔๗ ปี วัดพระธรรมกายในวัน
มาฆบูชา พ.ศ. ๒๕๖๐ คณะผู้จัดทำ ได้รวบรวมคำสอน
ของพระเดชพระคุณหลวงพ่อในวาระโอกาสต่างๆ
กัน มาจัดหมวดหมู่เป็นหนังสือชุดชื่อว่า “คนเราเกิด
มาทำ ไม ?” มี ๓ เล่ม คือ ทำ พระนิพพานให้แจ้ง,
แสวงบุญ, สร้างบารมี

เล่มนี้ชื่อว่า “ทำพระนิพพานให้แจ้ง” เป็นการ
รวบรวมวรรคธรรมในส่วนของธรรมปฏิบัติ หรือการ
ทำสมาธิ เพื่อให้ทุกคนได้ทบทวนแนวทางการปฏิบัติ
และมีกำลังใจในการปฏิบัติธรรมยิ่งๆ ขึ้นไป
ด้วยความปรารถนาดี
กองวิชาการ ๐๑

สารบัญ

ความสำ คัญของการปฏิบัติธรรม ๙
คุณค่าอานิสงส์ของการปฏิบัติธรรม ๒๑
มหัศจรรย์สมาธิ ๓๓
ศูนย์กลางกายฐานที่ ๗ ๕๙
หยุดเป็นตัวสำ เร็จ ๗๑
วิธีการปฏิบัติธรรม
• ท่านั่ง, ปรับกาย, ปรับใจ ๘๙
• วางใจ, นึกนิมิต, คำ ภาวนา ๑๑๑

• ๔ ส. สติ สบาย สม่ำเสมอ สังเกต ๑๓๓
• มีอะไรให้ดูก็ดูไป ๑๗๕
ทำให้ถูกวิธี ๑๘๕
อุปสรรคและวิธีแก้ไข ๒๐๑
สิ่งที่เกื้อหนุนต่อการปฏิบัติธรรม ๒๒๓
สร้างกำลังใจในการปฏิบัติธรรม ๒๔๗
อย่าประมาท ๒๕๙
วิธีฝึกสมาธิเบื้องต้น ๒๗๗

ความสำคัญของการปฏิบัติธรรม

เราเกิดมาเพื่อ...
ทำพระนิพพานให้แจ้ง
แสวงบุญ
สร้างบารมี

การเจริญสมาธิภาวนา
เป็นสิ่งสำคัญที่สุดในชีวิต
ถือได้ว่าเป็นทั้งหมดของชีวิต
เพราะจะทำให้เราบรรลุ
เป้าหมายสูงสุดคือ...พระนิพพาน
๖ สิงหาคม พ.ศ. ๒๕๔๓

การปฏิบัติธรรมฝึกใจให้หยุดนิ่ง
วัตถุประสงค์เพื่อความบริสุทธิ์
ความสุข ความรู้แจ้ง
ต้องการให้ใจบริสุทธิ์จาก
ความโลภ ความโกรธ ความหลง
ไม่มีอีโก้ ไม่มีความคิดว่า
เราเก่ง หรือเราเหนือกว่าคนอื่น
๑ มกราคม พ.ศ. ๒๕๔๗

เราปฏิบัติธรรมเพื่อ…
ความบริสุทธิ์บริบูรณ์แห่งชีวิตยิ่งๆ ขึ้นไป
ไม่ใช่เพื่ออยากเด่นอยากดัง
หรือต้องการให้ใครยกย่องสรรเสริญ
หรือปรารถนาลาภสักการะ
๑๕ พฤษภาคม พ.ศ. ๒๕๔๕

ทุกครั้งที่เราปฏิบัติธรรม
เราไม่ห่างจากธรรมะ
ของพระสัมมาสัมพุทธเจ้า
๒๗ กรกฎาคม พ.ศ. ๒๕๓๕

ไม่มีวิธีการใดที่จะขจัด
ความคิดเบียดเบียนกัน
ความเห็นแก่ตัว
การทะเลาะเบาะแว้ง
ความเห็นผิดหรือทิฐิมานะให้หมดไป
ได้ดีเท่ากับการปฏิบัติธรรม
๑๘ มิถุนายน พ.ศ. ๒๕๔๓

รักธรรมะให้มากๆ
ธรรมะช่วยเราได้ทุกสิ่ง
ช่วยได้ทั้งในปัจจุบัน
ทั้งตอนจะละโลก
ทั้งตอนที่มีชีวิตใหม่หลังจากตายแล้ว
รวมไปถึงภพชาติถัดๆ ไปในอนาคต

การนั่งสมาธิ...ทุกคนในโลกทำได้
ไม่ผิดศีล ไม่ผิดธรรม
ไม่ผิดกฎหมาย
ไม่ผิดวัฒนธรรม
ไม่ผิดขนบธรรมเนียมประเพณีที่ดีงาม
หรือขัดแย้งกับความเชื่อใดๆ เลย
๓ กันยายน พ.ศ. ๒๕๔๗

โลกเราใบนี้
มีความแตกต่างกัน
[bookmark: _GoBack]แค่เพียงภายนอก
แต่ภายในมีสิ่งที่เหมือนกัน
อิริยาบถก็เหมือนกัน
ไปค้นกันให้เจอ
๒ กรกฎาคม พ.ศ. ๒๕๕๔

แม้ต่างความเชื่อ
ต่างภาษา
ต่างวัฒนธรรม
แต่ศูนย์กลางกายไม่ต่างกัน
๑ กรกฎาคม พ.ศ. ๒๕๕๘

คุณค่าอานิสงส์ของการปฏิบัติธรรม

การนั่งสมาธิเป็นบุญละเอียดอ่อน
เป็นการแก้ไขสิ่งที่ไม่ดี...ให้ดี
สิ่งที่เป็นไปไม่ได้...ให้เป็นไปได้
จากไม่สำเร็จ...ให้สำเร็จ
จากยาก...เป็นง่าย
จากไม่มี...ให้มี
๒๖ สิงหาคม พ.ศ. ๒๕๒๕

ใจต้องฝึกฝนและทำให้เจริญให้มาก
ฝึกมากแล้วจะทำประโยชน์
ให้ตนเองได้เป็นอย่างยิ่ง
จะเปลี่ยนจากปุถุชน
ให้เป็นอริยชนได้
๒๖ สิงหาคม พ.ศ. ๒๕๒๕

ใจอยู่กับเนื้อกับตัว
จะมีฤทธิ์มาก
๒๓ กรกฎาคม พ.ศ. ๒๕๔๕

ถ้าเรารักการปฏิบัติธรรม
เมื่อเกิดการกระทบกระทั่ง
เรื่องใหญ่ก็จะเป็นเรื่องเล็ก
เรื่องเล็กก็จะเป็นเรื่องนิดเดียว
หรือไม่มีเรื่องเลย
๑๒ มกราคม พ.ศ. ๒๕๔๙

สมาธิดับความกลุ้มได้
๒๒ กันยายน พ.ศ. ๒๕๔๙

ความสุขความเจริญทั้งมวล
ย่อมเกิดขึ้นจากใจก่อนทั้งสิ้น
เมื่อเปลี่ยนแปลงใจให้ดีแล้ว
สิ่งดีๆ ทั้งหลาย
เช่น ทรัพย์สมบัติ คุณสมบัติ ลาภ ยศ
ย่อมเป็นผลพลอยได้ตามมา
๒๖ สิงหาคม พ.ศ. ๒๕๒๕

ในชีวิตนี้ควรฝึกฝนใจ
ให้เป็นสิ่งสำคัญที่สุดในชีวิต
เพราะนอกจาก
เป็นแหล่งที่มาของบุญแล้ว
ยังนำมงคลทั้งหลายมาสู่ตนด้วย
๒๖ สิงหาคม พ.ศ. ๒๕๒๕

ความสุขที่แท้จริง
อยู่ภายในกลางกายของเรา
๒๘ สิงหาคม พ.ศ. ๒๕๓๑

คุณสมบัติในการดึงดูด
ความสุขและความสำเร็จ
มาสู่บุคคลนั้นจะเกิดขึ้นได้
เพียงแค่เจ้าของดวงใจ
ยินดีอยู่กับศูนย์กลางกาย
ให้ได้ตลอดเวลา
๑๕ มิถุนายน พ.ศ. ๒๕๕๘

ถ้ารักตัวเอง
อยากให้ตัวเรามีความสุข
ต้องรักษาใจให้ใสๆ
สิ่งที่สำคัญคือต้องฝึกสมาธิบ่อยๆ
ฝึกใจให้หยุดนิ่งอยู่ในตัว
ให้ได้ตลอดเวลา
๑๗ กุมภาพันธ์ พ.ศ. ๒๕๕๒

มหัศจรรย์สมาธิ

มรรค ๔ ผล ๔ นิพพาน ๑
อยู่ภายในตัวเรา
เข้าถึงได้ด้วยการฝึกใจให้หยุดนิ่ง
๒๑ สิงหาคม พ.ศ. ๒๕๔๘

ทุกชีวิตเกิดมา...
เพื่อแสวงหาหนทางพ้นทุกข์
หรือทำพระนิพพานให้แจ้งทั้งสิ้น
๒๐ มกราคม พ.ศ. ๒๕๔๕

พระรัตนตรัยภายในนั่นแหละ
ที่จะพาเราข้ามฝั่งวัฏฏะ
ไปสู่ฝั่งพระนิพพาน
๒๑ สิงหาคม พ.ศ. ๒๕๔๘

มรรคผลนิพพานเป็นอกาลิโก
ไม่จำกัดกาลสมัย ไม่ผูกขาดกับใคร
ทุกคนมีสิทธิเสรีภาพเท่าเทียมกัน
ในการบรรลุมรรคผลนิพพานได้
เพราะมรรคผลนิพพานมีอยู่แล้ว
ในกลางกายของมนุษย์ทุกคน
๓ กันยายน พ.ศ. ๒๕๔๘

การปฏิบัติธรรมสำคัญมากๆ
ถ้าทำได้ทำเป็นจะเห็นภาพภายใน
เราจะอัศจรรย์ใจในธรรมะ
ของพระสัมมาสัมพุทธเจ้าว่า

คำแนะนำสั่งสอนของท่าน
ช่างดีเลิศประเสริฐจริงๆ
ที่ทำให้เราไปรู้ไปเห็นสิ่งที่มีอยู่ในตัว
ซึ่งเป็นแผนผังในชีวิตติดกันมา
ตั้งแต่ปฐมชาติที่ได้เกิดมาเป็นมนุษย์
๑๒ มกราคม พ.ศ. ๒๕๔๖

การครองเรือน
ไม่ได้ห้าม
มรรคผลนิพพาน
๓ พฤษภาคม พ.ศ. ๒๕๔๕

 “ธรรมกาย” คือ สรณะ
ที่พึ่งที่ระลึกอันประเสริฐ
มีอยู่ในตัวเรา
๒๗ มกราคม พ.ศ. ๒๕๔๕

เราต้องเข้าถึง
พระรัตนตรัยในตัวให้ได้
เพราะท่านเป็นที่พึ่งที่ระลึก
อันสูงสุดของเราอย่างแท้จริง
สิ่งอื่นไม่ใช่
๒๐ กรกฎาคม พ.ศ. ๒๕๔๕

มีมนุษย์ที่ไหน
มีธรรมกายที่นั่น
๒๑ ตุลาคม พ.ศ. ๒๕๔๕

ถึงธรรมกายเมื่อไร
ก็สุขเมื่อนั้น

ถ้าเข้าถึงธรรมกายแล้ว
เราจะมีชีวิตอยู่อย่างผาสุก
สุขทั้งๆ ที่ยังมีชีวิตอยู่นี่แหละ
สุขอย่างพูดไม่ออกบอกไม่ถูกทีเดียว
ให้ชีวิตนี้ได้มีโอกาสเปล่งคำว่า
สุขจังเลย ชอบจังเลย
พึงพอใจจังเลย ให้ได้รู้รสรู้ชาติกัน
๑๒ มกราคม พ.ศ. ๒๕๔๖

หยุดนิ่งอย่างเดียว
จะเปลี่ยนจากผู้ไม่รู้ มาเป็นผู้รู้ได้
เปลี่ยนจากคนโง่ เป็นคนฉลาดได้
๓ สิงหาคม พ.ศ. ๒๕๓๖

นั่งธรรมะอย่าให้ขาดเลยแม้แต่วันเดียว
เป็นทางเดียวที่จะเชื่อมโยงเรา
กับผู้รู้ ผู้มีอานุภาพภายใน
ซึ่งจะพบกันครึ่งทางที่กลางกาย
ท่านจะกลั่นจิตกลั่นใจเรา
เติมบุญ เติมบารมี รัศมี กำลัง ฤทธิ์
อำนาจ สิทธิ เฉียบขาดให้แก่เรา
๒๐ มกราคม พ.ศ. ๒๕๔๕

ในตัวเรา...มีองค์พระ
๓ กันยายน พ.ศ. ๒๕๔๗

ในตัวเรามีองค์พระอยู่แล้ว
พอใจหยุด...ก็ผุดขึ้น
๓ กันยายน พ.ศ. ๒๕๔๗

พระนอกตัว
เขาจำลองมาจากพระในตัว
เพื่อจะบอกให้รู้ว่า
ในตัวเรามีองค์พระ
๒๐ พฤศจิกายน พ.ศ. ๒๕๔๙

เข้าถึงพระในตัว
ดับทุกข์ได้
๓ เมษายน พ.ศ. ๒๕๕๓

พระมีอยู่ในตัวของมนุษย์
ทุกคนในโลก
แต่คนในโลกจำนวนมาก
ไม่รู้ว่ามีพระอยู่ในตัว
๒๐ พฤศจิกายน พ.ศ. ๒๕๔๙

ได้ธรรมกายแล้วปิดประตูอบาย
นรกไม่ต้องไป เปตโลกไม่ต้องไป
อสุรกายไม่ต้องไป
ไม่ไปเป็นสัตว์เดรัจฉาน
ตายแล้วไปสู่สุคติ เลือกภพภูมิที่เกิดได้
จะไปอยู่ภพภูมิไหนก็ได้
๒๗ มกราคม พ.ศ. ๒๕๔๕

ปิดประตูอบายภูมิหลายๆ ชั้น
จนถึงขั้นมั่นใจและปลอดภัย
ต้องนั่งธรรมะให้เข้าถึง...
ดวงใสๆ องค์พระใสๆ
๒ มกราคม พ.ศ. ๒๕๔๖

ธรรมกายเป็นเพื่อนแท้ของเรา
เป็นที่พึ่งที่แท้จริง
ทรัพย์สินเงินทอง คน สัตว์ สิ่งของ
นั่นไม่ใช่ที่พึ่งที่แท้จริง
พึ่งพาอาศัยกันชั่วคราวเท่านั้น
สุดท้ายก็ต้องพลัดพรากจากกันไป
๒๗ มกราคม พ.ศ. ๒๕๔๕

ถ้านั่งธรรมะได้ดวงใสๆ
อย่างนี้มั่นใจได้ว่า “ปิดประตูอบาย”
แต่ถ้ายังไม่ได้ดวงใส หรือองค์พระใสๆ
ต้องสั่งสมบุญให้มากๆ
ให้มากพอที่บุญจะหล่อเลี้ยงใจเรา
ไปจนถึงวันสุดท้ายของชีวิต
๒ กุมภาพันธ์ พ.ศ. ๒๕๔๖

อย่าเพิ่งตายนะลูกนะ
ให้เข้าถึงพระธรรมกาย
กันเสียก่อน
๒๒ เมษายน พ.ศ. ๒๕๔๖

ศูนย์กลางกายฐานที่ ๗

ศูนย์กลางกายฐานที่ ๗
เป็นต้นทางไปสู่อายตนะนิพพาน
๒๔ สิงหาคม พ.ศ. ๒๕๔๖

ฐานที่ ๗ เป็นที่ตั้งของใจเรา
เป็นตำแหน่งที่สำคัญ
ที่ทุกคนจะต้องเอาใจใส่
เอาใจมาหยุดนิ่งอยู่ที่ตรงนี้
ให้ได้ทุกวันทุกคืนทั้งวันทั้งคืน
แล้วความบริสุทธิ์ก็จะบังเกิดขึ้นกับเรา
๑๒ เมษายน พ.ศ. ๒๕๕๒

ศูนย์กลางกายฐานที่ ๗
เป็นตำแหน่งสำคัญที่สุดในชีวิต
เพราะเป็นตำแหน่งเดียวที่จะทำให้
เราหลุดพ้นจากกิเลสอาสวะ
หรือความทุกข์ทั้งปวงได้
อย่างน้อยก็เข้าถึงความสุขภายใน
สุขยิ่งใหญ่ที่ไม่มีประมาณ
อย่างที่เราไม่เคยเจอมาก่อนในชีวิต
๒๒ พฤษภาคม พ.ศ. ๒๕๕๔

ศูนย์กลางกายฐานที่ ๗ นี้
เป็นตำแหน่งเดียวกันกับที่
พระสัมมาสัมพุทธเจ้าทุกพระองค์
นำใจมาหยุดนิ่งอยู่ที่ตรงนี้
หยุดนิ่งอย่างเดียวตั้งแต่เบื้องต้น
จนกระทั่งบรรลุ
อนุตตรสัมมาสัมโพธิญาณ
เป็นพระสัมมาสัมพุทธเจ้า
๒๒ พฤษภาคม พ.ศ. ๒๕๕๔

ตำแหน่งฐานที่ ๗ สำคัญมาก
ที่พญามารบดบังเอาไว้
ไม่ให้เราได้มารู้ มาเห็น มาเข้าใจ
หรือมาหยุดนิ่งตรงนี้
บดบังเอาไว้จนกระทั่ง
เราไม่รู้จักตำแหน่งนี้เลย
ซึ่งเป็นตำแหน่งที่ทำให้เราดับทุกข์ได้
๒๒ พฤษภาคม พ.ศ. ๒๕๕๔

ต้องหวงแหน...
ศูนย์กลางกายฐานที่ ๗ ไว้ให้ดี
หมั่นปัดกวาดให้สะอาด ให้ใสๆ
จนเห็นความใส ความบริสุทธิ์
ผุดเกิดขึ้นมาจากตรงกลาง
๘ พฤศจิกายน พ.ศ. ๒๕๔๕

ศูนย์กลางกายฐานที่ ๗
เป็นที่เกิด ที่ดับ ที่หลับ ที่ตื่นของเรา
อีกทั้งที่สำคัญคือ...
เป็นต้นทางไปสู่อายตนะนิพพาน
๑๒ เมษายน พ.ศ. ๒๕๕๒

ศูนย์กลางกายฐานที่ ๗
เราต้องทำความรู้จักเอาไว้
เพราะเป็นตำแหน่งสำคัญ
ที่เราจะต้องเอาใจมาหยุดนิ่งๆ อยู่ที่ตรงนี้
ไม่ว่าเราจะทำภารกิจอะไรก็ตาม
ทั้งทางโลกและทางธรรม
๑๒ เมษายน พ.ศ. ๒๕๕๒

เรื่องราวความเป็นจริงของชีวิต
ที่ถูกปกปิดมายาวนาน
จะถูกเปิดเผยออกมา
เมื่อใจเรากลับเข้าไปสู่ภายใน
และอยู่ในตำแหน่งที่ไขรหัส
คือ ศูนย์กลางกายฐานที่ ๗
๓ มกราคม พ.ศ. ๒๕๕๔

ไม่มีที่ใดจะสุขใจเท่าที่
ศูนย์กลางกาย
๒๓ สิงหาคม พ.ศ. ๒๕๕๐

หยุดเป็นตัวสำเร็จ

งานหยุดนิ่ง
คืองานที่แท้จริง
ดูเหมือนไม่ได้ทำอะไร
แต่กำลังทำงานที่ยิ่งใหญ่
๑๗ มิถุนายน พ.ศ. ๒๕๔๖

ใจหยุด คือ ที่สุดแห่งการแสวงหา
เพราะเมื่อใจหยุดแล้ว
เราจะเข้าถึงความสุขที่แท้จริง
เป็นความสุขที่สมบูรณ์
ไม่มีทุกข์มีโทษเลย
ไม่ถูกครอบงำด้วยความหายนะ
เหมือนความสุขในทางโลก
ที่ชาวโลกเขาเข้าใจกัน
๒๗ มกราคม พ.ศ. ๒๕๔๕

ถ้าอยากเข้าถึงบรมสุข
ต้องฝึกใจให้หยุดนิ่งทุกวัน
ฝึกฝนไปเรื่อยๆ สม่ำเสมอ
สมาธิจะค่อยๆ สะสมไป
ทีละเล็กทีละน้อย
แล้วในที่สุดเราก็จะพบ
ความสุขที่แท้จริง
ด้วยกำลังแห่งความเพียรของเรา
๒๘ สิงหาคม พ.ศ. ๒๕๓๑

ใจหยุดเป็นสิ่งสำคัญมาก
พระเดชพระคุณหลวงปู่
พระผู้ปราบมาร ท่านเทศน์ยํ้าเสมอว่า
“หยุดเป็นตัวสำเร็จ”
ที่จะทำให้แจ่มแจ้ง
ทั้งทางโลกและทางธรรม
๒๒ พฤษภาคม พ.ศ. ๒๕๕๔

ฝึกใจหยุดนิ่ง
เป็นสิ่งสำคัญที่สุดในชีวิต
นอกนั้นเป็นเรื่องรองลงมา
เรื่องการทำมาหากิน
ก็สำคัญเหมือนกัน
แต่ว่ารองลงมา
๒๗ พฤษภาคม พ.ศ. ๒๕๕๐

ทำมาหากินก็ทำไป
ฝึกใจหยุดนิ่งก็ทำไป
ให้ภารกิจกับจิตใจไปคู่กัน
๒๗ พฤษภาคม พ.ศ. ๒๕๕๐

การเข้าถึงปฏิเวธ
หรือการเข้าถึงประสบการณ์ภายใน
จะมัวแต่อ่านแต่ฟังอย่างเดียว
มันเข้าไม่ถึง ต้องปฏิบัติด้วย
ต้องหยุดกับนิ่ง
“หยุดเป็นตัวสำเร็จ”
๒๐ มิถุนายน พ.ศ. ๒๕๔๕

เราต้องฝึกนะ
เราถึงจะสมหวังในชีวิต
คือการได้เข้าถึงความสุขที่แท้จริง
ซึ่งมีเพียงประการเดียว
คือ หยุดกับนิ่ง
๕ ธันวาคม พ.ศ. ๒๕๔๗

การเข้าถึงพระธรรมกาย
ไม่เกี่ยวกับหล่อ รวย สวย ฉลาด
แต่ขึ้นอยู่กับหยุดนิ่งหรือไม่
ถ้าใครหยุดนิ่งได้ก็เข้าถึงได้
๒๔ พฤศจิกายน พ.ศ. ๒๕๔๗

การปฏิบัติธรรมฝึกใจของเรา
มีวัตถุประสงค์ให้ใจหยุดนิ่ง
เพราะหยุดนิ่งเป็นตัวสำเร็จ
ให้ได้เข้าถึงดวงธรรมภายใน
๓ ตุลาคม พ.ศ. ๒๕๓๖

คำว่า “หยุดเป็นตัวสำเร็จ”
หมายถึง หยุดทุกการกระทำ
ทั้งทางกาย วาจา แม้กระทั่งความคิด
หยุดให้สนิทเลย
๒๐ มกราคม พ.ศ. ๒๕๔๕

หยุดอย่างเดียวอย่างสบาย
อย่าให้ใจแวบไปคิดเรื่องอื่น
๒๗ มกราคม พ.ศ. ๒๕๔๕

ฝึกหยุดนิ่งทุกวัน
จะต้องสมหวังกันอย่างแน่นอน
อย่าท้อแท้ อย่าท้อถอย
อย่าเกียจคร้านขี้เกียจปฏิบัติธรรม
---แต่ขยันทำอย่างอื่น---
อย่าใช้ชีวิตอย่างนั้นกันนะ
๙ มีนาคม พ.ศ. ๒๕๔๖

พอหยุดแรกได้
หยุดสอง หยุดสาม หยุดสี่
หยุด infinity มันก็ได้
๕ ตุลาคม พ.ศ. ๒๕๕๒

ภายนอกเคลื่อนไหว
ภายในหยุดนิ่ง
ข้างนอกแม้เคลื่อนไหวอย่างไรก็ตาม
ข้างในใจต้องหยุดนิ่ง
๓ เมษายน พ.ศ. ๒๕๔๘

ใจจะหยุดนิ่งได้
ต้องปลด ปล่อย วาง
๑๖ ตุลาคม พ.ศ. ๒๕๔๘

วิธีการปฏิบัติธรรม
• ท่านั่ง, ปรับกาย, ปรับใจ

นั่งขัดสมาธิเอาขาขวาทับขาซ้าย
มือขวาทับมือซ้าย
นิ้วชี้ของมือข้างขวา
จรดนิ้วหัวแม่มือข้างซ้าย
แล้วถ้าเราดึงฝ่ามือทั้งสอง
ให้ชิดติดลำตัวได้ กายจะตั้งตรง
นี่คือท่านั่งมาตรฐาน
เป็นท่านั่งที่สมบูรณ์
๗ พฤศจิกายน พ.ศ. ๒๕๓๖

ในแง่การปฏิบัติจริงๆ
ที่บ้านเราจะนั่งท่าไหนก็ได้
ให้อยู่ในอิริยาบถที่สบาย
จะนั่งพิงข้างฝา นั่งห้อยเท้า
หรือนั่งพับเพียบก็ได้
ให้มีความรู้สึกว่าร่างกายสบาย
แล้วก็กำหนดสติกับสบายไปคู่กัน
๗ พฤศจิกายน พ.ศ. ๒๕๓๖

ตรวจตราดูว่า
มีส่วนใดส่วนหนึ่ง
ของร่างกายเราเกร็งไหม
สังเกตดู ตรวจตราดูให้ดี
๗ พฤศจิกายน พ.ศ. ๒๕๓๖

หลับตาเหมือนเราปรือๆ ตานิดหน่อย
หลับตาสักค่อนลูก
ในระดับที่เรารู้สึกว่าสบาย
และก็ผ่อนคลายไปทั้งเนื้อทั้งตัว
ต้องปรับการหลับตาให้ถูกต้องนะ
สำคัญมาก!
๒๔ กรกฎาคม พ.ศ. ๒๕๕๔

หลับตาเบาๆ พอสบายๆ
คล้ายกับตอนที่เราใกล้จะหลับ
อย่าไปบีบเปลือกตา
อย่ากดลูกนัยน์ตานะ
๒๔ กรกฎาคม พ.ศ. ๒๕๕๔

ตรวจตราดูว่า
เราผ่อนคลายทั้งเนื้อทั้งตัวจริงไหม
หลับตาถูกต้องตามหลักวิชชาไหม
ต้องเบาๆ ต้องผ่อนคลาย
๒๔ กรกฎาคม พ.ศ. ๒๕๕๔

ที่สำคัญคือ...
เปลือกตาอย่าเม้มสนิท
เมื่อเราปรือตาจะเกิดการผ่อนคลาย
ระบบประสาทกล้ามเนื้อ
และเราก็นิ่งอย่างนั้นเรื่อยไป
๒ มกราคม พ.ศ. ๒๕๔๗

นั่งนิ่งๆ ทำความรู้สึก
เหมือนเราเป็น
ศูนย์กลางของจักรวาล
๒ มกราคม พ.ศ. ๒๕๔๗

บางท่านอาจจะนึกถึงธรรมชาติ
ทำให้อารมณ์รู้สึกสบาย ปลอดโปร่ง
มีอารมณ์อยากจะนั่งทำภาวนา
อยากจะทำใจให้หยุดนิ่ง อย่างนี้ก็ได้
๗ พฤศจิกายน พ.ศ. ๒๕๓๖

วิธีลัดที่สุด
คือ ทำใจให้ว่างๆ นิ่งเฉยๆ
ทำตัวประหนึ่งว่า เราอยู่คนเดียวในโลก
ไม่มีพันธะผูกพันกับเรื่องใดๆ ทั้งสิ้น
ทำเหมือนกับว่า...
เราอยู่คนเดียวในโลกจริงๆ
๗ พฤศจิกายน พ.ศ. ๒๕๓๖

สมมติตัวเราอยู่กลางอวกาศโล่งๆ
ไม่มีสรรพสัตว์ สรรพสิ่ง
คน สัตว์ สิ่งของไม่มี
อย่างนี้เป็นทางลัด
ที่จะทำให้ใจเราปลอดโปร่งสบาย
๗ พฤศจิกายน พ.ศ. ๒๕๓๖

เมื่ออารมณ์เราสบายและมีสติ
สิ่งที่เราเคยคิดว่ายาก
จะกลายเป็นของง่ายสำหรับเรา
๗ พฤศจิกายน พ.ศ. ๒๕๓๖

เมื่อใจเราสบาย
ใจเราจะหยุดนิ่งได้อย่างง่ายๆ
๗ พฤศจิกายน พ.ศ. ๒๕๓๖

ใจที่เหมาะสมในการเข้าถึงธรรม
ต้องเป็นใจที่ปล่อยวาง
ทิ้งทุกอย่าง ปล่อยวางทุกสิ่ง
ใจต้องไม่เกาะ ไม่เกี่ยว
ไม่เหนี่ยว ไม่รั้งเรื่องอะไรเลย
ใจต้องเกลี้ยงๆ ใสๆ
เหมือนตอนที่เรายังเป็นเด็กเล็กๆ
ยังอินโนเซ้นท์อยู่นั่นแหละ
๒๔ ธันวาคม พ.ศ. ๒๕๕๗

ทำใจให้ใสๆ เยือกเย็น
ให้ใจเราบริสุทธิ์
ไม่ผูกพันกับคน สัตว์ สิ่งของ
ธุรกิจการงาน บ้านช่อง
สรรพสัตว์สรรพสิ่งทั้งหลาย
ไม่ผูกพัน
๒๔ กรกฎาคม พ.ศ. ๒๕๕๔

สภาวะของใจที่ปลอดความคิด
ให้ความบันเทิงใจ ความพึงพอใจ
มากกว่าใจที่ใช้ความคิด
๒๔ กรกฎาคม พ.ศ. ๒๕๕๔

ใจสบายคือใจที่ปล่อยวาง
ไม่เกาะ ไม่เกี่ยว ไม่เหนี่ยว
ไม่รั้งเรื่องอะไรเลย
เรื่องคน สัตว์ สิ่งของ
ทิ้งไปให้หมดเลย
๑๗ ธันวาคม พ.ศ. ๒๕๕๘

ทุกอย่างครอบครองได้
แค่ช่วงสั้นๆ เท่านั้น
เราอย่าไปยึดมั่นถือมั่น
ต้อง let it be
ปล่อยให้มันเป็นไป
๑๔ มีนาคม พ.ศ. ๒๕๕๙

ให้ใจเป็นปกติ
ในทุกประสบการณ์
อย่าให้ความยินดีร้าย
เข้าไปครอบงำ
๑๕ เมษายน พ.ศ. ๒๕๔๐

ให้ใจอยู่เหนือความยินดียินร้าย
๑๕ เมษายน พ.ศ. ๒๕๔๐

วิธีการปฏิบัติธรรม
• วางใจ, นึกนิมิต, คำภาวนา

ทำความรู้สึกว่า
ใจอยู่ในท้อง
๒ มกราคม พ.ศ. ๒๕๔๗

ค่อยๆ วางใจเบาๆ
สบายๆ ใจเบิกบาน
หน้ายิ้มๆ ที่ออกมาจากภายใน
ให้ใจใสๆ เหมือนเราเป็น
ศูนย์กลางของจักรวาล
ศูนย์กลางของสรรพสิ่ง
๒ มกราคม พ.ศ. ๒๕๔๗

วางใจอย่างนิ่ง นุ่ม ละมุนละไม
แบบสุขุมาลชาติ
นุ่มเหมือนสำลี
เบาเหมือนขนนก
ที่ล่องลอยไปในอากาศ
อย่างสบายๆ ผ่อนคลาย
ใจใสๆ เยือกเย็น
๒ มกราคม พ.ศ. ๒๕๔๗

ใช้ระบบสัมผัส
แตะลงไปตรงกลางกาย
ไม่ต้องใช้กด
เอาแค่แตะเบาๆ
แตะเหมือนไม่แตะ
๒ มกราคม พ.ศ. ๒๕๔๗

รวมใจกลับเข้าไปสู่ภายใน
อย่างละมุนละไม
เหมือนขนนกที่ลอยไปในอากาศ
แล้วค่อยๆ บรรจง
ตกลงมาสัมผัสบนผิวนํ้า
อย่างอ่อนโยน โดยไม่ทำให้นํ้ากระเพื่อม
ใจของเราก็ต้องค่อยๆ วางเบาๆ
ให้นิ่งๆ นุ่มๆ เบาๆ
ให้ใจใสๆ ใจเย็นๆ
๒๔ กรกฎาคม พ.ศ. ๒๕๕๔

บริกรรมนิมิต
พระเดชพระคุณหลวงปู่
วัดปากนํ้า ภาษีเจริญ
ท่านให้นึกถึงดวงใส
ประดุจเพชรลูกที่เจียระไนแล้ว
ไม่มีตำหนิ ไม่มีขีดข่วนคล้ายขนแมว
โตเท่ากับแก้วตาเป็นบริกรรมนิมิต
๑๓ มิถุนายน พ.ศ. ๒๕๔๕

จะนึกถึงสิ่งที่เราคุ้นเคย
เป็นบริกรรมนิมิตก็ได้
ขายทุเรียนก็นึกทุเรียน
ขายเงาะ ขายมังคุด
ขายลองกอง มะกรูด มะนาว
มะพร้าว ส้มโอ เราก็นึกถึงสิ่งนั้น
ขายปาท่องโก๋ก็นึกปาท่องโก๋ก็ได้
๑๓ มิถุนายน พ.ศ. ๒๕๔๕

นึกอย่างสบายๆ
ดูไปเรื่อยๆ
๑๓ มิถุนายน พ.ศ. ๒๕๔๕

การนึกนิมิต
เหมาะสำหรับผู้ที่นึกเป็น
คือ นึกแล้วไม่ตึง ไม่เกร็ง
นึกแล้วสบาย ก็ให้นึกนิมิตไป
๑๓ มิถุนายน พ.ศ. ๒๕๔๕

ผู้ที่นึกนิมิตแล้วไม่สบาย
มันตึง อดที่จะไปลุ้น ไปเร่ง
ไปเพ่ง ไปจ้องไม่ได้
ก็ให้เปลี่ยนวิธีการ
ไม่ต้องนึกนิมิต
แค่เอาใจมาหยุดนิ่งๆ ที่กลางท้อง
ในตำแหน่งที่เรามั่นใจว่า
นี่คือฐานที่ ๗ ตรงนี้ก็ได้
๑๓ มิถุนายน พ.ศ. ๒๕๔๕

เราจะไม่นึกภาพนิมิต
แต่จะวางใจให้หยุดนิ่งเฉยๆ ก็ได้
จะภาวนา สัมมาอะระหัง ด้วยก็ได้
ไม่ภาวนาก็ไม่เป็นไร
๑๐ กันยายน พ.ศ. ๒๕๔๕

ที่ตรงไหนที่เรานึกถึงพระรัตนตรัย
สถานที่ตรงนั้นเป็นอริยะ
เป็นที่สว่าง ที่บริสุทธิ์
เป็นแหล่งกำเนิดแห่งบุญกุศล
ขึ้นมาในใจของเรา
๘ กรกฎาคม พ.ศ. ๒๕๕๐

นึกได้แค่ไหน
ก็เอาแค่นั้นไปก่อน
๑ มิถุนายน พ.ศ. ๒๕๔๕

เราจะนึกเป็นภาพดวงแก้วใสๆ
หรือองค์พระใสๆ ก็ได้
หรือองค์พระที่เคยกราบไหว้บูชา
องค์ใดองค์หนึ่งก็ได้
หรือจะเป็นดวงอาทิตย์
ดวงจันทร์ ดวงดาว
เพชรสักเม็ดหนึ่งอยู่ในตัว
ค่อยๆ นึกไป
๒ มกราคม พ.ศ. ๒๕๔๗

นึกได้...ก็เห็นได้
๒ มกราคม พ.ศ. ๒๕๔๗

ภาพที่เกิดจากการนึก
มันไม่ชัดเจน
เราก็ต้องใจเย็นๆ
ไม่ต้องใช้ลูกนัยน์ตากดลงไปดู
ลูกนัยน์ตาก็ยังวางอยู่ที่เดิม
๒ มกราคม พ.ศ. ๒๕๔๗

ให้นึกอย่างสบายๆ
๒๗ มกราคม พ.ศ. ๒๕๔๕

ถ้าหากนึกไม่ออก
ก็ไม่ต้องนึก
ทำใจเฉยๆ นิ่งๆ สบายๆ
อย่างเดียวเท่านั้น
๒๗ มกราคม พ.ศ. ๒๕๓๖

ประคองใจด้วยคำภาวนา
สัมมาอะระหัง
๑๓ มิถุนายน พ.ศ. ๒๕๔๕

เวลาภาวนา สัมมาอะระหัง
ต้องให้เสียงดังออกมาจาก
ในกลางท้องหรือกลางองค์พระ
เป็นจังหวะที่พอดี
ไม่ช้าไม่เร็วเกินไป
จะภาวนากี่ครั้งก็ได้
จนกว่าจะไม่อยากภาวนา
๒๔ สิงหาคม พ.ศ. ๒๕๔๖

วิธีการปฏิบัติธรรม
• ๔ ส. สติ สบาย สม่ำเสมอ สังเกต

หยุดแรกนี่จะยากสักนิด
ก็ไม่ใช่ยากมาก ยากพอสู้
แต่ก็ต้องอาศัยการฝึกฝน
ทำความเพียรให้สมํ่าเสมอ
ต้องมีสติกับสบาย
สมํ่าเสมอแล้วก็สังเกต
๔ ส. นี้ ต้องจำให้ดี
๒ มกราคม พ.ศ. ๒๕๔๗

อาศัยความเพียร
ความสังเกต
และหมั่นฝึกฝน
ทำทุกวันอย่างสม่ำเสมอ
๒๗ มกราคม พ.ศ. ๒๕๔๕

ปรับอินทรีย์ให้พอเหมาะพอดี
นอนแต่พอดี ทานแต่พอดี
อะไรทุกอย่างให้พอดี
แล้วมันก็จะดี

อย่าให้ตึงเกินไป หย่อนเกินไป
ปรับให้พอดีด้วยหลัก ๔ ส.
สติ สบาย สม่ำเสมอ สังเกต
เอาไปทำเถิด...แล้วจะดี
๒ ตุลาคม พ.ศ. ๒๕๔๖

ไม่ว่าเราจะปฏิบัติธรรม
ด้วยวิธีการอย่างไร
จะปฏิบัติแบบไหนก็ตาม
หลักมีอยู่ว่า...จะต้องให้
สติกับสบายไปคู่กัน
๗ พฤศจิกายน พ.ศ. ๒๕๓๖

อย่าดูเบาคำว่า สบายๆ
เพราะสบาย
จะทำให้ใจเราหยุดได้เร็ว
๓ ตุลาคม พ.ศ. ๒๕๓๖

ใจจะหยุดนิ่งได้
ต้อง “สบาย” เท่านั้น
ถ้าไม่สบาย
ใจจะไม่หยุดนิ่งอย่างเด็ดขาด
๓ ตุลาคม พ.ศ. ๒๕๓๖

วิธีที่จะไม่ให้องค์พระหาย
คือ ทำใจสบายๆ
ให้ใจหยุดนิ่งอยู่ภายใน
อย่ากลัวหาย
ถ้าหายไปก็ช่าง
ทำใจให้เป็นปกติ
เดี๋ยวจะมีมาใหม่...ที่ดีกว่าเดิม
๒๗ มกราคม พ.ศ. ๒๕๓๖

สติกับสบายต้องคู่กัน
บางทีเรามีสติแต่ไม่สบาย
มันก็ไม่ถูกส่วน ไม่ประสบความสำเร็จ
หรือบางทีเราสบายแต่ไม่มีสติ
สบายจนกระทั่งเคลิ้มหลับ
ใจไม่อยู่กับตัว
นั่งไปแค่ไหนก็ยังไม่ได้ผล
๒ มิถุนายน พ.ศ. ๒๕๕๘

สติกับสบายต้องมาคู่กัน
อย่างสม่ำเสมอ
คือตลอดเวลา ต่อเนื่อง
ทั้งหลับตาและลืมตา
๒ มิถุนายน พ.ศ. ๒๕๕๘

หาสมุดจดบันทึกส่วนตัว
วันนี้สติกับสบายของเรา
ไปด้วยกันกี่ครั้ง กี่นาที
กี่ครั้งต่อหนึ่งรอบ
เราจดส่วนตัวของเรา
ถ้าทำได้อย่างนี้
คืนนี้ก็สมหวังแล้ว
๒ มิถุนายน พ.ศ. ๒๕๕๘

นั่งอย่างสบายๆ
อย่าไปใช้กำลังในการบังคับใจ
อย่าไปฮึดฮัด
ให้นั่งแบบใจเย็นๆ ใจใสๆ
นั่งแบบผู้มีบุญ แบบสุขุมาลชาติ
๒ มกราคม พ.ศ. ๒๕๔๗

ทำอย่างสบายๆ คล้ายๆ กับ
เรานึกถึงเรื่องราวที่เราชอบ
คือนึกแล้วไม่มึน ไม่ซึม ไม่ตึง
ระบบประสาทกล้ามเนื้อ
ต้องไม่เกร็ง ไม่เครียด ต้องผ่อนคลาย
๒ มกราคม พ.ศ. ๒๕๔๗

ความสบายเป็นหัวใจ
ของการปฏิบัติธรรม
สติกับสบาย
จะต้องไปคู่กัน
๗ พฤศจิกายน พ.ศ. ๒๕๓๖

คำว่า “สบาย”
ในเบื้องต้นก็คือ รู้สึกเฉยๆ
ภาษาธรรมะ เรียกว่า อทุกขมสุข
สุขก็ไม่เชิง ทุกข์ก็ไม่ใช่
มันอยู่ในสภาพที่เฉยๆ
๗ พฤศจิกายน พ.ศ. ๒๕๓๖

จำไว้ว่า...
ตลอดเส้นทางสายกลาง
ตั้งแต่จุดเริ่มต้น ท่ามกลาง
และเบื้องปลาย
ต้องสบายตลอดเส้นทาง
๒๓ พฤษภาคม พ.ศ. ๒๕๓๙

เรามีหน้าที่...
ทำกายทำใจให้สบายแค่นั้นเอง
อย่างอื่นแทบไม่ต้องทำเลย
๓ พฤศจิกายน พ.ศ. ๒๕๕๘

หลักการเข้าถึงธรรมมีอย่างเดียว
คือ หยุดกับนิ่ง
จะหยุดนิ่งได้...ต้องสบาย
๑๐ มีนาคม พ.ศ. ๒๕๓๕

ทำจิตให้สบาย
ทำใจให้สงบ
ก็จะพบกับความสว่างภายใน
๑๗ สิงหาคม พ.ศ. ๒๕๔๗

พอใจใส ใจสบาย
บุญก็ได้ช่องส่งผลเข้ามา
ความสุขก็ได้ช่องเข้ามา
ความบริสุทธิ์ก็ได้ช่องเข้ามา
ภายในใจเรา
๒๒ กุมภาพันธ์ พ.ศ. ๒๕๕๙

สมํ่าเสมอ คือทำให้ได้ทุกวัน
ทุกอิริยาบถ นั่ง นอน ยืน เดิน
หรือว่าถ้ามันมากไป
ก็เอาแค่สองเวลา
คือ หลับตากับลืมตา
หรือหายใจเข้าหายใจออกก็ได้
๒ มกราคม พ.ศ. ๒๕๔๗

ให้สบายทั้งกายและใจ
ฝึกให้ติดเป็นนิสัยเลย
๑๐ กุมภาพันธ์ พ.ศ. ๒๕๕๙

หมั่นฝึกฝนไปเรื่อยๆ
ทั้งหลับตา ลืมตา
ทุกอิริยาบถ ทุกสถานที่
แม้ในห้องนํ้าที่เราจะต้อง
ไปขับถ่ายอาหารเก่า
อาบนํ้าอาบท่า
ล้างหน้า แปรงฟัน
ก็เป็นสิ่งที่สมควรทำอย่างยิ่ง
๘ กรกฎาคม พ.ศ. ๒๕๕๐

ต้องอาศัยการฝึกฝน
ค่อยๆ สั่งสมบ่อยๆ
เราจะใจร้อน ใจเร็ว
ทำแบบทางโลกไม่ได้
ต้องค่อยๆ เป็น ค่อยๆ ไป
สะสมความละเอียดไปเรื่อยๆ
๑๐ กันยายน พ.ศ. ๒๕๔๕

ทุกอิริยาบถ
เราควรฝึกฝนใจไปด้วย
ภารกิจกับจิตใจ
ทำไปพร้อมๆ กัน
๒๐ มกราคม พ.ศ. ๒๕๔๕

ไม่มีทางลัดอื่นใด
นอกจากความเพียร
สม่ำเสมอ อย่างถูกวิธี
พอถูกวิธีเข้าเท่านั้น
จะพบทางด่วนพิเศษ
ที่จะเข้าถึงพระรัตนตรัยในตัวได้
๒๐ กรกฎาคม พ.ศ. ๒๕๔๕

ขึ้นอยู่กับการฝึกฝน
ไม่มีพรมาจากสวรรค์

ตั้งใจปฏิบัติธรรมกันให้ดี
พยายามรักษาใจเอาไว้อยู่ภายใน
๒๕ กรกฎาคม พ.ศ. ๒๕๔๕

เราจะต้องมีความเพียร
มีความอดทน
จึงจะเอาชนะกิเลสในใจได้
๘ กุมภาพันธ์ พ.ศ. ๒๕๔๔

หมั่นฝึกฝนอบรมใจไว้เรื่อยๆ
ทำความเพียรไป
อย่าท้อแท้ ท้อถอย อย่าขี้เกียจทำ
พยายามฝึกฝนทุกวัน ทำทุกวัน
ฝืนใจทำบ้าง แข็งใจทำบ้าง
จนกระทั่งทำด้วยความสมัครใจ
เอาใจจดจ่อตลอดเวลาทุกอิริยาบถ
๒๗ มกราคม พ.ศ. ๒๕๔๕

ถ้ารักธรรมะจริง เราจะขยันทำ
ไม่ว่าเราจะทำกิจกรรมอะไรก็ตาม
เราก็ทำธรรมะควบคู่ไปด้วย
ตรึกไปเรื่อย นึกไปเรื่อย
๒๔ มีนาคม พ.ศ. ๒๕๓๑

ฝึกบ่อยๆ
ใจก็จะคุ้นอยู่ตรงกลาง
๒๗ มกราคม พ.ศ. ๒๕๔๕

แล้วก็หมั่นสังเกต
อย่านั่งโดยไม่สังเกต
สังเกต หมายถึง
เออ วันนี้นั่งแล้วรู้สึกดีจังเลย
สบายจังเลย เราทำอย่างไร
ให้จำวิธีการเอาไว้
๑๒ มกราคม พ.ศ. ๒๕๔๖

ให้สังเกตร่างกายของเรา
เขาจะบอกเราเองว่า มันไม่ใช่
คือ พอคิ้วขมวด
ตึงบริเวณกระบอกตา
หน้าผาก เกร็งทั้งเนื้อทั้งตัว

นั่งแล้วรู้สึกเวลามันนานเหลือเกิน
หรือรู้สึกเบื่อ ท้อ อย่างนี้ไม่ใช่แล้ว
อย่าฝืนทำต่อนะ ให้รีบปรับใหม่
เริ่มต้นใหม่อย่างง่ายๆ
๑๖ มกราคม พ.ศ. ๒๕๔๘

สังเกต คือเวลาเลิกนั่งสมาธิแล้ว
ให้หมั่นสังเกตว่า
เราทำถูกหลักวิชชาไหม
ถ้าไม่ถูกก็ปรับปรุงแก้ไข
ถ้าถูกก็ทำให้เจริญขึ้น
คล่องขึ้น ให้ชำนาญขึ้น
สักวันหนึ่งก็จะเป็นวันสว่างของเรา
๒ มกราคม พ.ศ. ๒๕๔๗

หมั่นสังเกตว่า...
วันนี้เราทำได้ดีเพราะอะไร
ค่อยๆ นึกทบทวนว่า
เออ เราค่อยๆ วางใจเบาๆ อย่างนี้
นิ่งๆ นุ่มๆ ละมุนละไมอย่างนี้
ถ้าจำได้แล้วต่อไปเราก็ทำอย่างนั้นอีก
เดี๋ยวมันก็จะละเอียดไปเอง
๑๐ กันยายน พ.ศ. ๒๕๔๕

ต้องหมั่นสังเกตด้วยว่า
สติกับสบายมาพร้อมกันไหม
อยู่ด้วยกันไหม
ถ้าสังเกตออก
คืนนี้เราก็สมหวัง

พอสังเกตได้ว่า
สติกับสบายยังมาไม่พร้อมกัน
เราต้องพร้อมเสมอที่จะ set zero
คือเริ่มต้นใหม่อย่างง่ายๆ
ต้องสังเกต...แล้วก็ทำซ้ำๆ
๒ มิถุนายน พ.ศ. ๒๕๕๘

วิธีการปฏิบัติธรรม
• มีอะไรให้ดูก็ดูไป

แม้เห็นดวงหรือองค์พระ
ใจก็ยังเฉยๆ
ไม่ตื่นเต้น ไม่เค้นภาพ
ไม่ลุ้น ไม่เร่ง ไม่เพ่ง ไม่จ้อง
มองเฉยๆ อย่างสบายๆ
๒ มกราคม พ.ศ. ๒๕๔๗

ภาพที่เราเห็นนั้น
จะเป็นภาพอะไรก็แล้วแต่
ต้องสักแต่ว่าเห็น
หรือสักแต่ว่าดู สักแต่ว่ามอง
ให้ดูไปอย่างนั้นเอง
อย่าลืมคำนี้ แล้วก็ต้องให้ได้อย่างนี้ด้วย
คือ ดูไปอย่างนั้นเอง
๒๐ มิถุนายน พ.ศ. ๒๕๔๕

การดูไปอย่างนั้นเอง
โดยไม่ได้คิดอะไร
มันจะทำให้ใจหยุดนิ่งได้ดียิ่งขึ้น
๒๐ มิถุนายน พ.ศ. ๒๕๔๕

เห็นสักแต่ว่าเห็น
หรือมองไปงั้นๆ เอง
มันก็จะมีอะไรใหม่ๆ
มาให้เราดูได้เรื่อยๆ
๒๐ มิถุนายน พ.ศ. ๒๕๔๕

การดูเฉยๆ
คือใจที่หยุดนิ่งนั่นเอง
๒๐ มิถุนายน พ.ศ. ๒๕๔๕

หยุดกับนิ่งสำคัญ
ภาพมาทีหลัง
๒๐ มิถุนายน พ.ศ. ๒๕๔๕

เมื่อสว่างแล้วก็อย่าตื่นเต้น
อย่าสงสัยว่า แสงมาจากทางไหน
เราเปิดไฟหรือเปล่า
ไม่ต้องไปคิดเลย ให้ทำเฉยๆ
๑๓ มิถุนายน พ.ศ. ๒๕๔๕

ต้องหัดทำตัวเป็นมนุษย์หุ่นยนต์
ที่ไม่มีมันสมอง
คิดไม่เป็น วิเคราะห์ไม่เป็น
วิจัยวิจารณ์ไม่เป็น นิ่งอย่างเดียว
แช่อิ่มอยู่ในความสุขสบายนั้นไปเรื่อยๆ
๘ กรกฎาคม พ.ศ. ๒๕๕๐

ทำให้ถูกวิธี

การเริ่มต้นที่ถูกต้อง
แม้จะยังไม่ทันใจเราในตอนนี้
แต่ต่อไปในระยะยาว
จะให้ผลที่ถูกต้อง
และจะเป็นที่พึ่งกับเราได้
๒๐ มิถุนายน พ.ศ. ๒๕๔๕

เมื่อเราทำได้ถูกต้อง
เราจะมีความสุขต่อการปฏิบัติธรรม
แล้วการเห็นภาพจะตามมาเอง
เป็นผลพลอยได้ ซึ่งต้องเห็นอยู่แล้ว
๒๐ มิถุนายน พ.ศ. ๒๕๔๕

แสงสว่างจะเกิด
เมื่อใจหยุดนิ่งได้ถูกส่วน
ที่ใจหยุดนิ่งได้ถูกส่วน
เพราะทำถูกวิธี
ดูเหมือนช้า
ไม่ค่อยทันใจพวกเรา
แต่ความจริงนั้นเร็วมาก
๒๐ มิถุนายน พ.ศ. ๒๕๔๕

การเริ่มต้นที่ยังถูกไม่สมบูรณ์นั้น
มันดีตอนแรก แต่ระยะไกลๆ
มันไม่ไปไหน จะทำให้เราเบื่อการนั่ง
แล้วพลอยไม่ค่อยเชื่อว่า
คนอื่นเขาเข้าถึงกันยังไง
เขาไปเห็นกันยังไง มันจะไม่เชื่อนะ
ดูเหมือนเร็ว...แต่ช้า
๒๐ มิถุนายน พ.ศ. ๒๕๔๕

ถ้าหากว่าเริ่มต้นถูกต้อง
ดูเหมือนช้าแต่มันจะเร็ว
แม้ว่าไม่มีทางลัดอื่นก็ตาม
แต่ถ้าเราทำถูกต้อง ถูกวิธีการแล้ว
มันก็จะลัดของมันไปเอง
คือย่นระยะเวลาไปเอง
๒๐ มิถุนายน พ.ศ. ๒๕๔๕

การที่ได้รับความสุขทุกครั้ง
ที่เรานั่งแม้ไม่นาน
นั่นเป็นเครื่องยืนยันว่า
เราปฏิบัติถูกต้อง
๒๐ มิถุนายน พ.ศ. ๒๕๔๕

การปฏิบัติถูกต้อง
เป็นเครื่องบ่งชี้ว่าเราไปถูกทาง
และจะมีประสบการณ์ภายใน
ที่ดีขึ้นไปเรื่อยๆ
มายํ้ากันตรงนี้ให้เยอะๆ นะ
๒๐ มิถุนายน พ.ศ. ๒๕๔๕

การที่เราได้รับ
กระแสแห่งความสุข
แม้เพียงเล็กน้อย
แล้วนำความชื่นใจมาให้กับเรา
ในการปฏิบัติในแต่ละครั้ง
นั่นคือการเริ่มต้นที่ถูกต้อง
๒๐ มิถุนายน พ.ศ. ๒๕๔๕

ถ้าเกิดความรู้สึกว่า
ฝืนหรือพยายาม
นั่นผิดวิธีแล้ว
รีบลุกขึ้นไปล้างหน้าล้างตา
แล้วมาเริ่มต้นใหม่
นึกทบทวนคำสอน
แล้วก็ค่อยๆ ทำไป
อย่างนักเรียนอนุบาล
๒๐ มิถุนายน พ.ศ. ๒๕๔๕

จบอนุบาลแล้ว
จะได้ดอกเตอร์เลย
ถ้าเราทำถูกวิธี
๒๐ มิถุนายน พ.ศ. ๒๕๔๕

ถ้ามีความรู้สึกเกร็งตึง
แสดงว่าไม่ถูกวิธีแล้ว
ต้องผ่อน
๒ มกราคม พ.ศ. ๒๕๔๗

อย่าไปใช้กำลัง
ในการบังคับใจเรา
อย่าไปฮึดฮัด
ให้นั่งแบบเยือกเย็น ใจใสๆ
๒ มกราคม พ.ศ. ๒๕๔๗

อย่านั่งแบบขุ่นมัว เร่าร้อน
หรือนั่งแบบฮึดฮัด
อย่างนี้ไม่ได้ผล
จะต้องทำอารมณ์ให้สบายๆ
๗ พฤศจิกายน พ.ศ. ๒๕๓๖

ธรรมะของพระสัมมาสัมพุทธเจ้า
ลึกซึ้ง...แต่เข้าถึงได้ง่าย
ถ้าทำถูกวิธีเท่านั้น
ผัวะ! เข้าถึงได้ทุกคน
๑๒ มิถุนายน พ.ศ. ๒๕๔๕

อุปสรรคและวิธีแก้ไข

ใครเหนื่อย ใครเพลีย
ใครง่วง ใครตึง ใครเครียด
ปล่อยให้มันหลับไปเลย
ในกลางกาย
๑๐ กันยายน พ.ศ. ๒๕๔๕

ใครเมื่อยก็ขยับเบาๆ
๑๐ กันยายน พ.ศ. ๒๕๔๕

ใครฟุ้ง ถ้าฟุ้งหยาบ
คือฟุ้งที่ควบคุมไม่ได้ก็ลืมตา
แต่ถ้าฟุ้งละเอียดที่ควบคุมได้
เราก็ทำเฉยๆ ไม่ต้องลืมตา
ทำเฉยๆ ไม่รู้ไม่ชี้
เหมือนแขกมาเยือนบ้าน
เราไม่ต้อนรับ
เดี๋ยวเขาก็เก้อเขินกลับไป
๑๐ กันยายน พ.ศ. ๒๕๔๕

ความฟุ้งที่รู้ตัวแล้วคุมได้
ไม่ต้องลืมตา
ทำหยุดทำนิ่งเฉยๆ
เดี๋ยวฟุ้งนั้นก็จะหายไป
๑๐ กันยายน พ.ศ. ๒๕๔๕

ถ้าฟุ้งหยาบ ควบคุมไม่ได้
สู้ไม่ไหว ให้ลืมตา
มาดูดวงแก้ว ดูองค์พระ เป็นต้น
ให้ใจใสๆ พอใจสบายดีแล้ว
เราก็ค่อยๆ หลับตาเบาๆ
ต้องฝึกซ้อมกันอย่างนี้นะ
๑๐ กันยายน พ.ศ. ๒๕๔๕

หมั่นตรึก หมั่นหยุด หมั่นนิ่ง
ค่อยๆ ประคองไปเรื่อยๆ
เดี๋ยวจากฟุ้งมากก็จะฟุ้งน้อย
จากฟุ้งน้อยก็จะไม่ฟุ้ง
จากไม่ฟุ้งก็จะโล่งๆ โปร่ง เบา สบาย
ใจเบิกบาน เดี๋ยวแสงสว่าง
ก็จะค่อยๆ เกิดขึ้น
๑๐ กันยายน พ.ศ. ๒๕๔๕

ถ้าอดไปคิดเรื่องอื่นไม่ได้
ก็ปล่อยมันไป ช่างมัน
อย่าไปรำคาญ อย่าไปกังวล
อย่าไปคิดว่า...
ความฟุ้งเป็นอุปสรรคต่อการนั่ง
ไม่ต้องคิดอะไรทั้งนั้น เฉยๆ
คือ พอรู้ตัวเราก็ดึงใจกลับมา
เริ่มต้นใหม่อย่างง่ายๆ
๑ มิถุนายน พ.ศ. ๒๕๔๕

นั่งใหม่ๆ หลุดบ้างก็ไม่เป็นไร
นึกออกบ้าง ไม่ออกบ้าง ก็ไม่เป็นไร
นึกเรื่องอื่นบ้าง ก็ไม่เป็นไร
ง่วงก็ปล่อยให้หลับ เมื่อยก็ขยับ ฟุ้งก็ลืมตา
พอรู้สึกสบาย เราก็หลับตาใหม่
มันก็แค่นี้เอง
๑๖ กุมภาพันธ์ พ.ศ. ๒๕๕๘

ใครที่นั่งธรรมะแล้วยังติดๆ หลุดๆ
พอหลุดจากพันธนาการนั้น
ก็ไปพันธนาการนี้
หลุดจากความคิดนั้นก็ไปความคิดนี้
ช่างมัน! อย่าไปรำคาญ
ทำใจสบายๆ ...เดี๋ยวก็หายไปเอง
๒๑ สิงหาคม พ.ศ. ๒๕๕๗

ผู้ที่สว่างเดี๋ยวนี้...
ก็คือผู้ที่เคยมืดมาก่อน
ผู้ที่จิตตั้งมั่นเดี๋ยวนี้...
ก็คือผู้ที่มีความฟุ้งมาก่อน
ดังนั้นไม่ใช่เรื่องแปลกอะไรเลย
สำหรับผู้เริ่มต้นฝึกหัดใหม่ๆ
แล้วยังมีความฟุ้งเกิดขึ้น
อย่าท้อถอย ค่อยๆ ฝึกต่อไป
๓ กันยายน พ.ศ. ๒๕๓๑

เพราะความอยากแท้ๆ
จึงทำให้แย่อยู่ทุกวัน
๑๓ มิถุนายน พ.ศ. ๒๕๔๕

อาการตึงเวลานั่งธรรมะ
ฟ้องว่า เราตั้งใจมากเกินไป
ทำไม่ถูกวิธี
แต่ถ้ารู้สึกชอบ เพลิน สนุก
นั่นแสดงว่า ทำถูกวิธี
๒๓ พฤษภาคม พ.ศ. ๒๕๓๙

พระธรรมกาย
มีอยู่แล้วในตัวของเรา
กายภายในก็มีอยู่
ดวงธรรมก็มี แสงสว่างก็มี
แต่ว่าความมืดมันมาบดบังใจเรา
ที่เขาเรียกว่า นิวรณ์
แล้วพอเราทำไม่ถูกวิธีไปอีก
ก็ยิ่งไปกันใหญ่
๑๖ มกราคม พ.ศ. ๒๕๔๘

อยู่กับความมืดไปก่อน
เหมือนเรานั่งอยู่
ในยามราตรีที่มืดมิด
ด้วยใจที่เป็นสุข ใจที่สบาย
๑๓ มิถุนายน พ.ศ. ๒๕๔๕

ความมืดเป็นมิตร
ไม่ได้เป็นศัตรูกับการเข้าถึงธรรม
เป็นความมืดที่น่ารัก
ถ้าเรารู้จักที่จะอยู่กับความมืด
ความมืดก็จะเป็นเกลอ
เป็นสหายของเรา
๑๓ มิถุนายน พ.ศ. ๒๕๔๕

ยิ่งมืดก็ยิ่งดึก
ยิ่งดึกก็ยิ่งใกล้สว่าง
ไม่ช้าความสว่างก็จะมาเอง
๑๓ มิถุนายน พ.ศ. ๒๕๔๕

อย่าให้มีความคิดว่า
เออ! มืดอย่างนี้แล้ว
เมื่อไรดวงสว่างจะมาปรากฏ
อย่านึกคิดอย่างนี้
๑๓ มิถุนายน พ.ศ. ๒๕๔๕

อยู่กับความมืดด้วยใจที่นิ่งสงบ
๑๓ มิถุนายน พ.ศ. ๒๕๔๕

ถ้าเรานั่งนิ่งๆ โดยไม่กังวลอะไร
เหมือนนั่งในยามรัตติกาล
ในคืนเดือนมืด ไม่ช้าจะสมหวัง
คือใจจะสงบ ไม่ทุรนทุราย
มันจะหยุดนิ่ง จะสว่างไปเอง
๑๓ มิถุนายน พ.ศ. ๒๕๔๕

อย่ากังวลกับการเห็นภาพ
หรือว่าต้องเห็นอะไรอย่างนั้น
อยู่กับความมืดอย่างสบายๆ
อย่างนี้ไปเรื่อยๆ
๑๓ มิถุนายน พ.ศ. ๒๕๔๕

สิ่งที่เกื้อหนุนต่อการปฏิบัติธรรม

นึกถึงบุญที่เราทำผ่านมา
แค่เราจรดใจนึกนิดเดียวว่า
บุญที่เราทำผ่านมาในอดีต
นับภพนับชาติไม่ถ้วน
น้อยบ้าง ปานกลางบ้าง มากบ้าง
พอเรานึก ใจซึ่งเป็นธาตุสำเร็จอยู่แล้ว
ก็จะไปเชื่อมกับกระแสธารแห่งบุญ
มารวมเป็นดวงบุญใสๆ
ติดอยู่ที่ศูนย์กลางกาย ฐานที่ ๗
๘ กรกฎาคม พ.ศ. ๒๕๕๐

การนึกถึงบุญบ่อยๆ
จะทำให้บาปไม่ได้ช่อง
แล้วจะทำให้ใจเรามีปีติ
มีความสุข มีความเบิกบาน
๘ กรกฎาคม พ.ศ. ๒๕๕๐

ให้โอกาสตัวเราเองบ่อยๆ
ในการนึกถึงบุญ
ไม่ช้าใจก็จะละเอียดขึ้นเอง
๘ กรกฎาคม พ.ศ. ๒๕๕๐

คิดแต่เรื่องดีๆ
พูดแต่เรื่องดีๆ
และทำแต่เรื่องดีๆ
เดี๋ยวใจจะใสเอง
๒๑ ตุลาคม พ.ศ. ๒๕๔๘

ต้องฝึกใจให้คิด
แต่เรื่องบุญกุศล
๒๗ มีนาคม พ.ศ. ๒๕๒๓

ปล่อยใจของเราให้สบายๆ
แผ่ความปรารถนาดี
ไปยังทุกๆ คน
จะนึกในใจเป็นคำพูด
อย่างละเอียดอ่อนก็ได้
๒๔ มีนาคม พ.ศ. ๒๕๓๑

พื้นที่ในใจเราต้องมีแต่
ความสุข ความบริสุทธิ์เท่านั้น
อะไรที่จะทำให้ใจเรา
ไม่มีความสุขและความบริสุทธิ์
ให้เรา “ชิ้ว” ปัดมันไปเลย
๑๗ ธันวาคม พ.ศ. ๒๕๕๗

รักษาใจของเรา
อย่าให้อ่อนแอหรือตกต่ำลงไป
ด้วยการหมั่นตรวจตรากายวาจาใจ
ให้สะอาดบริสุทธิ์อยู่เสมอ
๑๑ พฤศจิกายน พ.ศ. ๒๕๔๐

ใจยิ่งบริสุทธิ์ก็ยิ่งมีความสุข
และมีกำลังใจ
สร้างความดีเพิ่มขึ้นเรื่อยๆ
๑๑ พฤศจิกายน พ.ศ. ๒๕๔๐

การรักษาอารมณ์สบาย
ต้องฝึกทำทั้งวัน
ตั้งแต่ตื่นนอน คิดถึงเรื่องสบาย
พูดเรื่องสบาย ทำเรื่องสบาย
อย่าทำเรื่องง่ายให้เป็นเรื่องยาก

ฝึกนิสัยตัดใจหักใจให้เป็น
เช่น มีคนมาพูดเรื่องให้ไม่สบายใจ
ต้องหัดตัดอารมณ์
และรักษาความสบายใจ
ต้องฝึกตลอดเวลา ทุกอิริยาบถ

ให้สละอารมณ์อกุศลที่เป็นมลทินของใจ
ที่เป็นข้าศึกต่อการกุศลและพรหมจรรย์
ที่ทำให้ใจเราไม่ผาสุก
สละอารมณ์เหล่านี้ไม่เสียสตางค์
สละเพื่อตัวเราเอง
ทำให้เราสบายใจก่อนคนอื่น
สละได้เร็ว...ก็สบายใจเร็ว
สละได้ช้า...ก็สบายใจช้า
๒๐ มกราคม พ.ศ. ๒๕๕๒

อารมณ์ดี
คือ อารมณ์ที่เป็นกุศล
ถ้าเราหมั่นทำความดีทุกวัน
อารมณ์ดีก็จะเกิดขึ้นกับเรา
ถ้าเราทำบ่อยๆ
อารมณ์ดีก็จะมีมากเข้า
จนในที่สุดอารมณ์ดี
ก็จะอยู่กับเราตลอดไป
๑๑ พฤศจิกายน พ.ศ. ๒๕๕๘

อารมณ์ดีสำคัญมาก
เพราะเป็นอารมณ์ที่เหมาะ
ในการเข้าถึงธรรม
๒๒ กุมภาพันธ์ พ.ศ. ๒๕๓๖

รักษาใจให้ใสๆ
ให้เป็นปกติ
ในทุกสถานการณ์
๑๗ กุมภาพันธ์ พ.ศ. ๒๕๔๕

การสวดมนต์ทำวัตรเช้าเย็น
และการปฏิบัติธรรมทุกวัน
จะช่วยกลั่นธาตุธรรมของเรา
ให้สะอาด บริสุทธิ์
ให้ใจเราหยุดนิ่งได้เร็วขึ้น
๑๐ ธันวาคม พ.ศ. ๒๕๓๖

กายมนุษย์...ต้องดูแลให้ดี
เอาไว้สำหรับเติม
ความบริสุทธิ์อย่างเดียว
อย่าไปเติมสิ่งที่ไม่บริสุทธิ์
๒ มกราคม พ.ศ. ๒๕๔๖

เราต้องตั้งใจรักษาศีลให้ดี
เพราะศีลเป็นบ่อเกิดแห่งความดี
เป็นบ่อเกิดแห่งสมาธิ
กิเลสต่างๆ โลภ โกรธ หลง
ก็จะเบาบางลงไป
ใจก็จะตั้งมั่นและหยุดนิ่งได้ง่ายๆ
๑๑ ธันวาคม พ.ศ. ๒๕๕๖

นึกถึงความตาย
แล้วจะทำให้ขยันนั่งธรรมะ
๕ สิงหาคม พ.ศ. ๒๕๔๘

สิ่งใดที่เป็นข้าศึก
ต่อการเข้าถึงธรรม
อย่านำมาพูดคุยกัน
๑๓ เมษายน พ.ศ. ๒๕๓๕

ให้เอ็นดูตัวเราเอง
ด้วยการมีเมตตาต่อตัวของเรา
ปรารถนาดีต่อตัวของเรา
กายและใจของเราจะเป็นสุข
อย่าให้ความทุกข์เข้ามาได้
๖ เมษายน พ.ศ. ๒๕๕๙

แค่ปล่อยวาง
ไม่ยึดมั่นถือมั่นจนเกินไป
แค่นี้ก็จะเข้าถึง
ความสงบสุขภายใน
ได้อย่างง่ายๆ เลย
๑๘ พฤศจิกายน พ.ศ ๒๕๕๗

สร้างกำลังใจในการปฏิบัติธรรม

อย่าท้อหรือเลิกกลางคันกันเสียก่อน
หมั่นทำความเพียรไป
เราต้องยอมรับว่า
เราเป็นมนุษย์ธรรมดา ไม่ใช่เทวดา
ฝึกใหม่ๆ มันก็มีฟุ้งบ้าง
มืดบ้าง เมื่อยบ้าง เบื่อบ้าง ท้อบ้าง
ก็ถือว่าเป็นเรื่องธรรมดา
อย่าท้อ ให้ทำความเพียรกันต่อไปนะ
๕ ธันวาคม พ.ศ. ๒๕๔๗

บางทีเรานั่งไปแล้ว
ดูเหมือนไม่ก้าวหน้า
ซึ่งความจริงแล้วไม่ใช่
การที่เราไม่ทำสิ
ถึงจะเรียกว่าไม่ก้าวหน้า
แต่ถ้าเราฝึกกันไปทุกๆ วัน
มันก้าวไปข้างหน้าทั้งนั้น
แต่มันอาจจะช้าหน่อย
๕ ธันวาคม พ.ศ. ๒๕๔๗

การที่เราค่อยๆ เดิน
แม้มันจะช้า แต่ก็ถึงเป้าหมาย
แต่ถ้าเราไม่เดินมันอยู่กับที่
ไปไม่ถึงเป้าหมาย
๕ ธันวาคม พ.ศ. ๒๕๔๗

ฝึกไปเรื่อยๆ
เห็นไม่เห็นก็ไม่เป็นไร
ฝึกไป แค่ฝึกไปเรื่อยๆ
ที่ไม่เห็นเป็นไม่มี
ต่างแต่ว่าช้าหรือเร็ว
๕ ธันวาคม พ.ศ. ๒๕๔๗

ถ้าเรามีความเพียร
ทำอย่างต่อเนื่อง สมํ่าเสมอ
ถูกหลักวิชชา คือ วางใจพอดีๆ
เดี๋ยวก็สมหวังกันทุกคน
๕ ธันวาคม พ.ศ. ๒๕๔๗

อย่าไปท้อถอยเมื่อเรายังทำไม่ได้
ขอให้ได้ทำเถอะ เดี๋ยวเราก็จะทำได้
มันก็ค่อยๆ เป็นไปเรื่อยๆ
ละเอียดไปเรื่อยๆ ได้เรียนรู้กันไปเรื่อยๆ
ได้สัมผัสที่ละเอียดกับสภาวธรรม
ที่เข้าถึงไปเรื่อยๆ ฝึกไป ทำไป
๑๒ มกราคม พ.ศ. ๒๕๔๖

ถ้าทำเป็นแล้วทุกอย่างก็ไม่ยาก
หรือยากไม่มาก มันยากพอสู้
คือถ้าสู้แล้วมันก็ไม่ยาก
ถ้าเรารู้หลักวิธีการแล้ว
มันอยู่ที่ตรงนี้
๑๖ มกราคม พ.ศ. ๒๕๔๘

ถ้าเอาจริงก็จะถึงของจริง
ที่มีอยู่ในตัวทุกคนในโลก
ถ้าไม่จริง ทำอย่างไรก็ไม่พบความจริง
ของจริง คู่กับ คนจริง
๒๙ กรกฎาคม พ.ศ. ๒๕๓๑

บุญเก่าของเรามีเหลือเฟือ
เหลือแต่เรา “จริง”
และทำถูกหลักวิชชาแค่ไหน
๑๓ ตุลาคม พ.ศ. ๒๕๔๓

คำว่า “ผิดหวัง”
ในการนั่งสมาธิไม่มีในโลก
ไม่มีผิดหวัง เพราะเราไม่หวังผิด
เราจะผิดหวัง เมื่อเราไม่ได้ทำ
ความผิดหวังจะไม่มี
เมื่อเราทำตามขั้นตอน

อย่าประมาท

ชีวิตคนเราสั้นนัก
อย่าเอาชีวิตไปเสี่ยงกับสิ่งที่ไม่น่าเสี่ยง
มันเสียเวลาเปล่า
เพราะวันหนึ่งๆ หมดไปอย่างรวดเร็ว
และไม่รู้ว่าวันไหนจะต้องละโลกไป
ถามตัวเองสิว่า...
เรามีที่พึ่งแล้วหรือยัง

เวลามาก็มาคนเดียว
เวลาไปก็ไปคนเดียว
ตอนใกล้จะละโลก
ไม่มีใครช่วยเราได้เลย
นอกจากตัวเราเอง
ด้วยบุญกุศลที่สั่งสมมา
ด้วยธรรมะที่เราปฏิบัตินี่แหละ
๒๗ มกราคม พ.ศ. ๒๕๔๕

คำว่า ไม่ว่าง ไม่มีเวลา
อย่านำมาใช้ปิดโอกาสตัวเอง
ในการแสวงหาความดี บุญกุศล
หรือพระรัตนตรัยในตัว
๑ กันยายน พ.ศ. ๒๕๔๖

ทุกชีวิตล้วนตายหมด
และชีวิตในปรโลก
“สุขก็สุขนาน ทุกข์ก็ทุกข์นาน
สุขก็สุขเหลือเชื่อ ทุกข์ก็ทุกข์เหลือเชื่อ”
ดังนั้นเราจึงต้องเตรียมตัวให้ดี
ชีวิตมีเพียงแค่นี้
ถ้ายังไม่ถึงธรรมะ...ยังไม่ปลอดภัย
ถ้าไม่สั่งสมบุญ...ก็ไม่ปลอดภัยเช่นเดียวกัน
๔ เมษายน พ.ศ. ๒๕๕๙

อย่าเอาเวลาที่สำคัญสำหรับชีวิต
ที่จะเข้าถึงที่พึ่งที่ระลึกภายใน
ไปใช้ทำอย่างอื่นที่ไร้สาระ
๗ กุมภาพันธ์ พ.ศ. ๒๕๓๖

เวลาเป็นสิ่งสำคัญที่สุดในชีวิต
ต้องสงวนเวลาไว้เพื่อการปฏิบัติธรรม
ฝึกใจให้หยุดนิ่ง
ให้เข้าถึงที่พึ่งที่ระลึกภายในให้ได้
๗ กุมภาพันธ์ พ.ศ. ๒๕๓๖

สิ่งที่เราจะสูญเสียไปไม่ได้อีกแล้ว
คือเวลาสำหรับการปฏิบัติธรรม
เพราะเวลาที่ผ่านไป
มันดึงเอาความแข็งแรง
ความสดชื่นของร่างกายเราไปด้วย
๗ กุมภาพันธ์ พ.ศ. ๒๕๓๖

อย่าให้สูญเสีย
อารมณ์ที่แจ่มใส เบิกบาน
เพราะเป็นอารมณ์ที่จะทำให้เรา
เข้าถึงธรรมได้อย่างง่ายๆ
๗ กุมภาพันธ์ พ.ศ. ๒๕๓๖

หัวใจสำคัญในการปฏิบัติธรรม
คือ ความแข็งแรง
และปลอดกังวล
๑๒ มกราคม พ.ศ. ๒๕๕๗

ในช่วงที่ยังแข็งแรงอยู่
ให้ตั้งใจนั่งธรรมะ
และสร้างบุญให้เต็มที่
๑๒ มกราคม พ.ศ. ๒๕๕๗

อย่าไปให้ความสำคัญ
กับกิจอื่นมากเกินไป
บริหารเวลาให้เป็น
เวลาจะดูหนัง ดูละคร
จะเที่ยวเตร่สนุกสนาน
เอามาปฏิบัติธรรม

ทำเป็นแล้ว
จะสนุกกว่าดูหนังดูละครเสียอีก
ส่วนข่าวคราว เราก็ติดตามได้
เลือกสรรเฉพาะที่จำเป็นต้องรู้หรือควรรู้
ข่าวอะไรไม่ควรรู้ ไม่ต้องรู้ เราก็ผ่านไป
๑๒ มกราคม พ.ศ. ๒๕๔๖

วาทธรรมประจำวัน
• พุทธบุตรต้องเป็นหนึ่งเดียวกัน
เหมือนดวงตะวันที่มีดวงเดียว
• พุทธบริษัท ๔ ต้องเป็นหนึ่งเดียวกัน
เหมือนดวงตะวันที่มีดวงเดียว
• เรื่องส่วนตัวให้วางอุเบกขา
เรื่องพระศาสนาให้เอาอุเบกขาวาง
• จิตสดใส เมื่อใจสิ้นระแวง
เหมือนดวงจันทร์ส่องแสงในคืนวันเพ็ญ
• ธรรมกายคือพระในตัวคุณ
ที่คุณสามารถเข้าถึงได้ด้วยการทำใจหยุดนิ่ง

การบ้าน ๑๐ ข้อ
๑. เมื่อกลับไปถึงบ้าน เอาบุญไปฝากคนที่บ้าน
๒. จดบันทึกผลของการปฏิบัติธรรม
๓. ก่อนนอนให้นึกถึงบุญที่ได้สั่งสมมาทั้งหมด
๔. เวลานอนหลับให้หลับในอู่ทะเลบุญ
๕. เวลาตื่นนอนให้ตื่นในอู่ทะเลบุญ
๖. เมื่อตื่นแล้ว รวมใจเป็นหนึ่งกับองค์พระ ๑ นาที
ใน ๑ นาทีนั้น ให้เรานึกว่า เราโชคดี ที่รอดมาอีก ๑ วัน
ขอให้สรรพสัตว์ทั้งหลายจงมีความสุข อันตัวเรานั้น
ตายแน่ ตายแน่

๗. ทั้งวันให้ทำความรู้สึกว่า ตัวเราอยู่ในองค์พระ
องค์พระอยู่ในตัวเรา ตัวเราเป็นองค์พระ องค์พระเป็น
ตัวเรา
๘. ทุก ๑ ชั่วโมง ขอ ๑ นาที เพื่อหยุดใจนึกถึงดวง
องค์พระ หรือทำใจนิ่งๆ ว่างๆ ที่ศูนย์กลางกายฐานที่ ๗
๙. ทุกกิจกรรม ตั้งแต่ตื่นนอน ไม่ว่าจะเป็นการ
ล้างหน้า อาบน้ำ แต่งตัว รับประทานอาหาร ล้างจาน
กวาดบ้าน ออกกำลังกาย ขับรถ ทำงาน ให้เรานึกถึง
ดวง หรือองค์พระไปด้วย
๑๐. สร้างบรรยากาศที่ดี สดชื่น ด้วยรอยยิ้ม และ
ปิยวาจา
